ߝ߭ߊߙߑߝ߭ߙߊ߫ ߜ߭ߙߊߛ߭ߑߝ߭ߊ߫

**ߝ߭ߊߙߑߝ߭ߙߊ߫ ߜ߭ߙߊߛ߭ߑߝ߭ߊ߫** ߦߋ߫ ߝߊ߬ߙߊ߲߬ߛߌ߫ ߝߙߊߟߊߕߏߟߊ߲ߕߊ߲ߠߊ ߟߋ߬ ߘߌ߫ ߡߍ߲ ߓߐߛߎ߲ ߦߋ߫ ߌ߬ߙߌ߬ߛߌ߬ ߘߌ߫ ߸ ߊ߬ ߡߏߦߌ߫ ߘߊ߫ ߘߓߊ߬ߓߌߟߊ ߕߋ߬ߟߋ߫ ߂ ߂߀߀߀ ߖ߭ߎߞߐߛߑߞߌ߫ (ߡߐߛߑߞߎ߫ ߡߊ߬ߙߊ ߘߐ߫).

ߊ߬ ߞߍ߫ ߘߊ߫ ߓߟߏߡߊߞߊ߬ߣߍ߲ ߘߌ߫ (professional) ߂߀߁߇. ߛߊ߲ߞߊߢߐ߲߯ߦߊ ߟߎ߬ ߘߐ߫(competition) ߸ ߊ߬ ߞߍ߫ ߘߊ߫ ߝߊ߬ߙߊ߲߬ߛߌ߬ ߞߐߦߌ߬ߘߊߓߊ߮ ߘߌ߫ ߞߊ߬ߦߌ߯ ߥߊ߬ߛߌߥߊ߬ߙߊ ߕߊ߬ߡߌ߲߬ߣߍ߲ ߂߀߂߃ ߸ ߊ߬ ߟߊ߫ ߟߊ߬ߘߎ߰ߘߋ߲߬ߦߊ߬ߟߌ ߞߐߝߍ߬ ߞߊߙߏ߫ ߕߊ߬ߡߌ߬ߣߍ߲. 

### ߞߊ߲߬ߛߓߍ
ߝ߭ߊߙߑߝ߭ߙߊ߫ ߜ߭ߙߊߛ߭ߑߝ߭ߊ߫ ߡߏߦߌ߫ ߘߊ߫ ߖ߭ߎߞߐߛߑߞߌ߫ ߸ ߞߎߘߍ ߃߅ ߡߐߛߑߞߎ߫ ߥߙߏ߬ߘߎ߯ ߕߟߋ߬ߓߐ ߘߐ߫߸ ߘߓߊ߬ߓߌߟߊ ߕߋ߬ߟߋ߫ ߂ ߛߊ߲߭ ߂߀߀߀ ߟߊ߫. ߊ߬ ߦߴߊ߬ ߞߊ߫ ߝߙߊߟߊߕߏߟߊ߲ ߞߊ߬ߙߊ߲߬ ߊ߬ ߓߊ ߝߍ߬ ،ߣߕߊߟߌߦߊ߫ ߞߖ߭ߊߞߏߝ߭ߊ߫، ߏ߬ ߡߍ߲߫ ߦߴߊ߬ ߟߊߘߋ߬ߙߌ ߞߊ߬ߦߌ߯ ߊ߬ ߛߊ߲߬ ߁߄. ߊ߬ ߦߴߊ߬ ߟߊ߫ ߞߊ߬ߙߊ߲ ߠߎ߬ ߞߍ߫ ߊߟߌߡߊ߲ߘߎ߯ ߣߌߣߊ߫ ߓߙߊߛ߭ߑߞߏߝ߭ߊ߫ ߞߊ߫ ߣߐ߬ߝߍ߬ߜߍ߲ ߞߣߐ߫. 

ߏ߬ ߞߐ߫ ߊ߬ ߦߋ߫ ߟߊ߬ߘߋ߬ߙߌ߬ߟߌ ߟߎ߬ ߞߍ߫ ߖ߭ߋ߬ߙߊ߲ߘ ߛߏߟߑߝ߭ߋ߫ ߝߍ߬ ߏ߬ ߞߐ߫ ߗ߭ߊߝ߭ߌ߫ ߔߌߗ߭ߏ߫ ،ߊ߬ ߦߋ߫ ߟߊ߬ߘߋ߬ߙߌ߬ߟߌ ߞߍ߫ ߖ߭ߐ߲ߣ-ߙߣߋ߫ ߟߌߛߑߣߊ߫ ߞߊ߫ ߝߙߊߟߊߕߏߟߊ߲ߕߊ߲߫ ߞߊߙߊ߲ߕߊ ߟߊ߫ ߞߊߣ ߛߏ ߞߣߐ߫ ߸ ߊ߬ ߞߍ߫ ߘߴߏ߬ ߛߌ߲߬ߝߏ߲ ߠߎ߬ ߘߏ߫ ߘߌ߫ ߛߊ߲߭ ߂߀߁߆ ߟߊ߫. 

ߊ߬ ߟߊ߫ ߛߊ߲߬ ߅ ߞߐ߫ ߊ߬ ߞߐߛߊߦߌ߲߬ ߘߊ߫ ߝߊ߬ߙߊ߲߬ߛߌ߬ ߸ ߞߊ߬ ߝߊ߬ߙߊ߲߬ߛߌ߫ ߘߎ߰ߘߋ߲߬ ߛߓߍ ߢߌߣߌ߲߫ ߕߙߊߓߊ ߟߊ߫ ߂߀߂߃ ߘߊߡߌ߬ߣߊ ߟߊ߫ ߸ ߊ߬ ߟߊ߬ ߢߌߣߌ߲߫ ߝߋ߲ ߛߐ߬ߘߐ߲߬ ߘߊ߫ ߘߓߊ߬ߕߊ ߕߋ߬ߟߋ߫ ߂߅ ߟߋ߬ ߟߊ߫ .

ߊ߬ ߟߊ߫ ߕߊ߬ߡߌ߲߬ߛߓߍ ߡߊ߬ߞߐ߬ߣߐ߲ ߕߎ߬ߡߊ ߕߊ߬ߡߌ߲߬ߣߍ߲ ߞߐ߫ ߥߟߊߛߊ߫ ߞߊ߬ ߝߊ߬ߙߊ߲߬ߛߌ߬ ߞߐߦߌ߬ߘߊ߬ "ߘߓߎߟߑߝ߭ߋ ߕߋ ߊ" ߓߙߊߓߐ ߘߐ߫ (tournoi WTA) ߸ ߥߟߊߛߊ߫ ߊ߬ ߘߌ߫ ߛߴߊ߬ ߟߊ߫ ߘߓߎߟߑߝ߭ߋ ߕߋ ߊ ߓߙߊߓߐ ߝߟߐ ߞߍ߫ ߝߊ߬ߙߊ߲߬ߛߌ߫ ߖߏ߲߬ߖߏ߲ ߘߌ߫ ߓߊߘ ߘߐ߲ߓߎ ߞߍߣߍ߲ ߞߊ߲߬ ߥߊ߬ߛߌߥߊ߬ߙߊ ߟߊ߫ ߛߊ߲߭ ߂߀߂߃ ߟߊ߫. 

### ߗߋߘߊ
ߝ߭ߊߙߑߝ߭ߙߊ߫ ߜ߭ߙߊߛ߭ߑߝ߭ߊ߫ ߦߋ߫، ߌ ߕߋ ߍߝ ߢߣߊߓߊ߯ߦߊ߫ ߂߀߁߉ ߟߊ߫ ߞߵߊ߬ ߟߊ߫ ߡߊ߬ߥߎߙߊ (trophy) ߅ ߛߐ߬ߘߐ߲߬ ߞߍߛߑߛߏ߫، ߣߌ߫ ߞߊߛߍߙߑߕߊ߫ ، ߣߌ߫ ߡߐ߲ߔߋߟߌߦߋ߫ ،ߣߌ߫ ߛߍ߲-ߡߊ߬ߟߐ߲߫، ߊ߬ ߣߌ߫ ߝ߭ߊߟߊ߲ߛߌ߫. ߊ߬ ߞߵߊ߬ ߟߊ߫ ߛߋߓߊ߯ߦߊ߫ ߝߟߐ ߛߐ߬ߘߐ߲߬ ߘߓߎߟߑߝ߭ߋ ߕߋ ߊ، ߞߣߍ ߞߊ߲߬ ߥߊߛ߭ߌߕߐ߲ߣ ߣߌ߫ ߡߐߛߑߞߎ߫. 

ߊ߬ ߦߴߊ߬ ߖߍ߬ߘߍ ߦߌ߬ߟߊ߬ ߛߊ߲߭ ߂߀߂߀ ߊߡߋߙߌߞߌ߬ ߞߣߐ߫ ߞߏߛߓߍ߫ ߸ ߊ߬ ߕߊ߬ߡߌ߲߬ ߠߊ߫ ߔߏߟߊ߫ ߓߊߘߏߛߊ߫ ߟߊ߫ ߊ߬ ߣߌ߫ ߞߙߌߛߑߣߊ߫ ߡߟߊߘߏߝ߭ߌߗ ߊ߬ ߦߋ߫ ߓߌ߬ߟߊ߬ߢߐ߲߰ߠߊ ߄ ߞߍ߫ ߞߵߏ߬ ߢߍߡߐ߯ߦߊ ߞߍ߫ ߆-߁، ߅-߁، (߁-߆، ߇-߆߂، ߆-߀،).

߂߀߂߁ ߊ߬ ߞߍ߫ ߟߊ߫ ߝߊ߬ߙߊ߲߬ߛߌ߫ ߕߊ߲ߕߍ߯ߕߏߟߊ߲ߕߊ߲߫ ߠߊ ߟߎ߬ ߘߐ߫ ߛߓߊߣߊ߲ ߘߌ߫ ߞߊ߬ ߛߋ ߛߐ߬ߘߐ߲߬ ߞߊߡߌߟߊ߫ ߖߐߙߑߖߌ߫ ߞߊ߲߬، ߊ߬ ߦߋ߫ ߛߋ ߛߐ߬ߘߐ߲߬ ߊߡߋߙߌߞߌ߫ ߓߙߊߓߐ ߣߌ߫ ߓߊߘߏߛߊ߫ ߕߊ ߟߎ߬ ߘߐ߫ ߊ߬ ߞߍ߫ ߘߊ߫ ߟߊ߬ߓߊ߲-ߢߍߕߊ ߘߌ߫ ߛߍ߲-ߡߊ߬ߟߐ߲߫، ߛ߭ߌߞߊߜ߭ߏ߫، ߊ߬ ߣߌ߫ ߟߌߡߏߖ߭ߋ߫. 

߂߀߂߃ ߊ߬ ߞߍ߫ ߟߊ߫ ߡߐ߰ ߝߟߐ߫ ߘߌ߫ ߞߊ߬ ߕߊ ߘߓߎߟߑߝߋ߲ ߕߋ ߊ ، ߓߙߊߓߐ߫ ߟߊߓߊ߲ ߘߐ߫ ߸ ߏ߬ ߟߋ߫ ߞߍ߫ ߟߴߊ߬ ߞߊ߫ ߛߌ߬ߢߊ߬ ߝߟߐ ߘߌ߫ ߞߊ߬ ߛߴߏ߬ ߞߣߍ ߞߊ߲߬ ߊ߬ ߞߊ߬ ߕߊ߲ߕߍ߯ߕߏߟߊ߲ߕߊ߲ ߞߎ߲߬ߕߊ߮ ߘߐ߫ ߸ ߊ߬ ߟߊ߫ ߛߋ ߞߐߝߍ߬ ߏߛߑߕߙߊߟߌ߫ ߏߔߌߣ ߟߊ߬ߓߊ߲-ߢߍߕߊ ߞߘߐ ߡߊߜ߭ߑߘߊ߫ ߟߌ߲ߕߋ߫ ߞߊ߲߬ ،ߊ߬ ߣߌ߫ ߁߀ ߝߟߐ ߞߘߐ. ߊ߬ ߡߊ߫ ߛߋ߫ ߞߵߏ߬ ߞߟߏߞߕߏߦߊ ߛߐ߬ߘߐ߲߬ ،ߊ߬ ߘߛߍߟߊ߫ ߡߊߙߑߕߊ߫ ߞߏߛߑߕߌߦߏ߫ ߢߍߝߍ߬ ߣߌ߫ ،(߃-߆، ߅-߇،). 

ߛߊ߲߭ ߂߀߂߃ ߥߊ߬ߛߌߥߊ߬ߙߊ ߕߋ߬ߟߋ߫ ߂߆ ߟߊ߫، ߊ߬ ߦߋ߫ ߛߋߓߊ߯ߦߊ ߡߍ߲ ߛߐ߬ߘߐ߲߬ ߓߊߘ ߘߐ߲ߓߎ ߓߙߊߓߐ ߘߐ߫ ߗ߭ߊߞߙߌߣ ߞߙߌߛߑߛߌߦߊߣ ߞߊ߲߬ ߸ ߏ߬ ߟߋ ߞߍ߫ ߘߴߊ߬ ߟߊ߫ ߛߋߓߊ߯ߦߊ ߝߟߐ ߘߌ߫ ߝߊ߬ߙߊ߲߬ߛߌ߫ ߖߏ߲߬ߖߏ߲ ߘߐ߫ . 

߂߀߂߄ ߘߓߊ߬ߕߊ ߣߌ߫ ߥߊ߬ߛߌߥߊ߬ߙߊ ߟߊ߫ ߏ߬ ߟߋ߫ ߞߍ߫ ߘߴߊ߬ ߛߌ߬ߢߊ߬ ߝߟߐ ߘߌ߫ ߞߊ߬ ߞߍ߫ ߝߊ߬ߙߊ߲߬ߛߌ߫ ߝߙߊߟߊߕߏߟߊ߲ߕߊ߲ߠߊ߫ ߖߊ߯ߓߟߊߞߊ ߟߎ߬ ߘߏ߫ ߘߌ߫ ߸ ߣߌ߫ ߝߊ߬ߙߊ߲߬ߛߌ߫ ߞߐ߬ߟߐ ߘߌ߫ ߊ߬ ߞߍ߫ ߟߊ߫ ߡߐ߰ ߁߆߲ ߟߋ߬ ߘߴߊ߬ ߛߋ߲߬ߧߊ߬ ߝߟߐ ߘߐ߫ ߜ߭ߊߙߊ߲ߘ ߛߌߟߊߡ ߞߣߍ ߞߊ߲߬. ߊ߬ ߦߋ߫ ߓߊ߬ߙߊ߲߬ߘߐ ߞߏ ߟߋ߬ ߞߴߊ߬ ߘߊߡߌߣߊ ߘߐ߫ ߣߌ߫ ߛߋ ߛߐ߬ߘߐ߲ ߘߌ߫ ߜ߭ߙߍ߬ߞߌ߬ߞߊ߫ ߡߊߙߌߦߊ߫ ߛߊߞߊߙߌ߫ ߞߊ߲߬ ߸ ߏ߬ ߡߍ߲ ߦߋ߫ ߝߙߊߟߊߕߏߟߊ߲ߕߊ߲ߠߊ ߖߊ߯ߓߊߞߊ߲ߞߋ ߟߎ߬ ߘߐ߫ ߇߲ ߘߌ߫ ߸ ߊ߬ ߦߋ߫ ߘߊߕߐߡߦߊ ߝߙߍߕߍ߫ ߆߲ ߛߐ߬ߘߐ߲߬ ߊ߬ ߟߊ߫ ߓߌ߬ߟߊ߬ߢߐ߲߰ߠߊ ߝߟߐ ߘߐ߫، ߊ߬ ߞߍ߫ ߟߋ߲ ߞߐ߫ ߞߊ߬ ߛߋ ߛߐ߬ߘߐ߲߬ ߝߟߐ ߞߊ߲߬ (߃-߆، ߆-߄، ߆-߃،). ߏ߬ ߞߐ߫ ߊ߬ ߟߊ߫ ߛߋߓߊ߯ߦߊ߫ ߡߊ߫ ߟߐ߬، ߊ߬ ߦߋ߫ ߛߋߓߊ߯ߦߊ߫ ߛߐ߬ߘߐ߲߬ ߊߡߋߙߌߞߌߞߊ ߓߍߙߑߣߊߙߑߘߏ߫ ߔߋߙߊ߫ ߞߊ߲߬ (߆-߁، ߆-߃،) ߞߵߊ߬ ߛߐ߬ߘߐ߲߫ ߞߊ߬ ߛߋ߫ ߓߌ߬ߟߊ߬ߢߐ߲߰ߠߊ ߛߓߊߣߊ߲ ߡߊ߬ ߛߊ߫ ߣߌ߫ ߙߎߡߊߣߌߦߋߙߊ߫ ߞߊߡߋߟߌߦߊ߫ ߓߋߜ߭ߌ߫ ߘߌ߫ (߇-߅، ߆-߃،). 
## ߦߟߌߡߊߛߙߋ ߟߎ߬
ߦߌߟߡߊ:ߝߊ߬ߘߌ߬ߡߊ߬ߞߟߏ
ߦߌߟߡߊ:ߘߐ߬ߝߐ